Folk er folk

Folk er Folk er en ideell organisasjon etablert i 2010 for å arbeide mot hva de anser er urettferdig behandling av romfolk i Norge. 

Organisasjonen ble landskjent våren/sommeren 2012. I mars 2012 begynte Folk er folk å dele ut løpesedler med overskriften «Er du lei av å jage rumenere?» for å samle inn penger til telt for å huse tiggere i Oslomarka. I mai startet de med arbeidsformidling og i juni lanserte de gatemagasinet Folk er Folk etter modell av =Oslo, begge deler tiltak for å tilby alternativ til tigging. Da romfolk i juli etablerte en mye omtalt teltleir utenfor Sofienberg kirke, kritiserte Folk er folk måten politiet behandlet saken på, og forsvarte romfolket. Organisasjonssekretær og fungerende talsperson Bjønnulv Evenrud, mottok flere drapstrusler etter dette. Evenrud ble senere samme år kåret til Årets nordmann av magasinet Ny Tid for sitt arbeid for romfolket.

Referanser

Eksterne lenker
 Folk er folk

Norske ideelle organisasjoner
Etableringer i 2010